Kalvelių Stanislavo Moniuškos gimnazija

Vilniaus rajono Kalvelių Stanislavo Moniuškos gimnazija – dieninė, savarankiško mokymosi bendrojo lavinimo mokykla Kalveliuose (Vilniaus raj.), vykdanti pradinio, pagrindinio, vidurinio ir papildomo ugdymo programas lenkų kalba. Įstaigos kodas 191315252, steigėjas – Vilniaus rajono savivaldybė.

1921 m. įsteigta pradžios mokykla, nuo 1939 m. šešių skyrių mokykla, dalykai buvo dėstomi ir lietuvių kalba. Nuo 1945 m. progimnazija, nuo 1947 m. dalykai buvo dėstomi rusų kalba, 1951 m. atkurtos klasės lenkų dėstomąja kalba, nuo 1966 m. dešimtmetė, nuo 2000 m. vidurinė mokykla dėstomąja lenkų kalba.

Istorija 

Mokykla buvo įkurta buvusiose girininkų patalpose. Yra žinoma, kad 1921–1922 m. tai buvo Vilniaus apskrities, Šumsko valsčiaus, Kalvelių kaimo keturių skyrių pradžios mokykla. Joje buvo mokoma 10 dalykų lenkų dėstomąja kalba. Nuo 1939 m. mokykloje buvo 6 skyriai ir dalykai buvo dėstomi lietuvių kalba.

1945 m. mokyklai suteiktas Kalvelių 5-6 klasių progimnazijos statusas. 1947 m. lenkiškos klasės buvo likviduotos ir dalykai buvo dėstomi rusų kalba. Mokinių tėvams pageidaujant, 1951 m. buvo atkurtos klasės lenkų dėstomąja kalba. Nuo 1951 m. mokykla buvo dvikalbė. Dalykai buvo dėstomi rusų ir lenkų kalbomis. 1964 m. pradėta naujos mokyklos 450 mokiniams statyba. Jos atidarymas įvyko 1965 m. rugsėjo 12 d.

1966 m. rugsėjo 1 d. mokykla tapo 10-mete vidurine mokykla. Iš viso mokykloje mokėsi 450 mokinių, dirbo virš 40 mokytojų ir buvo apie 25 klasių komplektų. Mokykloje buvo įsteigta vakarinė mokykla, kurioje galėjo mokytis dirbantis jaunimas. 2000 m. kovo 31 d. mokyklai buvo suteiktas žymaus lenkų kompozitoriaus Stanislavo Moniuškos vardas. 2000 m. gruodžio 21 d. buvo įkastas pirmasis akmuo sporto salės statybai pradėti. Tai buvo Vilniaus rajono savivaldybės ir Lenkijos dovana. Nuo 2005 m. mokykloje visi dalykai yra dėstomi lenkų kalba. Mokykloje buvo 33 lenkiškos laidos, kuriose mokėsi 743 mokiniai. 2012 m. liepos 13 d. Vilniaus rajono savivaldybės tarybos sprendimu mokyklai suteiktas gimnazijos statusas.

Direktoriai 
 Zygmund Jasvin

Mokytojai 
 Zygmund Jasvin – fizikos vyresnysis mokytojas
 Anna Borkovskaja – direktoriaus pavaduotoja ugdymui, matematikos ir informatikos vyresnioji mokytoja
 Anna Cerniavska – rusų  kalbos mokytoja metodininkė ir kūno kultūros vyresnioji mokytoja
 Alicja Gulbicka – lietuvių kalbos mokytoja metodininkė
 Regina Jasvin – lenkų kalbos mokytoja metodininkė
 Veronika Karkienė – lietuvių kalbos mokytoja metodininkė
 Romualda Kolosovskaja – vokiečių kalbos mokytoja metodininkė

Nuorodos 

 Mokyklos svetainė

Lietuvos gimnazijos
Vilniaus rajono savivaldybės mokyklos
Lietuvos lenkų mokyklos
Kalveliai